НАСОКИ НА ЕВРОПЕЙСКАТА ЦЕНТРАЛНА БАНКА

от 4 април 2014 година

относно паричната и финансовата статистика

(преработен текст)

(ЕЦБ/2014/15)

(2014/810/ЕС)

УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,

като взе предвид Устава на Европейската система на централните банки и на Европейската централна банка, и по-специално членове 5.1, 12.1 и 14.3 от него,

като взе предвид Регламент (ЕО) № 1745/2003 на Европейската централна банка от 12 септември 2003 г. за прилагане на изискването за минимални резерви (ЕЦБ/2003/9) (1),

като взе предвид Регламент (ЕО) № 2533/98 на Съвета от 23 ноември 1998 г. относно събирането на статистическа информация от Европейската централна банка (2),

като взе предвид Директива 86/635/ЕИО на Съвета от 8 декември 1986 г. относно годишните счетоводни отчети и консолидираните счетоводни отчети на банки и други финансови институции (3),

като взе предвид Насоки ЕЦБ/2010/20 от 11 ноември 2010 г. относно правната рамка за счетоводна и финансова отчетност в Европейската система на централните банки (4),

като има предвид, че:

ПРИЕ НАСТОЯЩИТЕ НАСОКИ:

Член 1

Приложно поле

С настоящите насоки се установяват задълженията за НЦБ да отчитат на ЕЦБ паричната и финансовата статистика.

НЦБ отчитат посочените в членове 3—26 показатели в съответствие със схемите, съдържащи се в приложение II, и в съответствие със стандартите за електронно отчитане, съдържащи се в приложение III. До месец септември всяка година ЕЦБ съобщава на НЦБ точните дати за предаване под формата на календар за отчетност за следващата година.

В случай на приемане на еврото се прилагат следните правила:

Член 2

Определения

За целите на настоящите насоки:

Член 3

Статистика на балансовите показатели за ПФИ

НЦБ съставят и отчитат два отделни агрегирани баланса — и двата на брутна база, в съответствие със схемите, установени в приложение I към Регламент (ЕС) № 1071/2013 (ЕЦБ/2013/33): един агрегиран баланс, отнасящ се до подсектор на ПФИ „Централна банка“, и един агрегиран баланс, отнасящ се до подсектор „други ПФИ“.

НЦБ извличат необходимата статистическа информация относно собствените си баланси от счетоводните си системи с помощта на специално изготвени за целта сравнителни таблици, които са достъпни на уебсайта на ЕЦБ (15). Таблиците ще бъдат изменени, когато е необходимо, в сътрудничество с НЦБ, за да отразят промени в ситуацията, например за да се осигури съответствие с актуализираните счетоводни правила. За целите на статистическата отчетност ЕЦБ извлича от собствения си баланс данни, които съответстват на данните, извлечени от НЦБ от собствените им баланси.

НЦБ извличат необходимата статистическа информация относно балансите на други ПФИ, като агрегират данните за балансовите показатели, събрани от резидентни отделни ПФИ, с изключение на резидентните НЦБ.

Тези изисквания обхващат непогасени суми (салдата) в края на месеца и в края на тримесечието, месечните и тримесечните данни за корекции на потоците, и месечните и тримесечните данни за секюритизации на кредити и за други прехвърляния на кредити. Балансът се съставя към последния календарен ден на месеца/тримесечието, без да се имат предвид местните неработни дни за банките; ако това не е възможно, се използват данните към последния работен ден в съответствие с националните пазарни или счетоводни правила.

Всички показатели са задължителни; по отношение обаче на клетките в таблици 3 и 4 на част 3 от приложение I към Регламент (ЕС) № 1071/2013 (ЕЦБ/2013/33), които се отнасят до държавите членки извън еврозоната, се прилагат някои специални разпоредби, както е описано в параграф 8. Освен това по отношение на изискванията в таблица 5 на част 5 от приложение I към Регламент (ЕС) № 1071/2013 (ЕЦБ/2013/33) за отчитането на секюритизирани и отписани кредити, които се обслужват от ПФИ, НЦБ могат да разширят прилагането на изискванията за отчетност към обслужваните от ПФИ кредити, които са прехвърлени по друг начин. Доколкото тази допълнителна информация не е включена в отчитането по таблица 5 на част 5 от приложение I към Регламент (ЕС) № 1071/2013 (ЕЦБ/2013/33), но не е достъпна за НЦБ, данните се включват в таблица 4 на част 1 от приложение II към настоящите насоки. Доколкото информацията относно необслужвани от ПФИ кредити, които са секюритизирани или прехвърлени по друг начин, е достъпна за НЦБ (напр. от ДФП или от финансови спомагателни организации, които действат като лица, обслужващи кредитите), тези данни се включват в таблица 4 на част 1 от приложение II.

НЦБ отчитат статистическа информация за балансовите показатели в съответствие с част 1 от приложение II.

ЕЦБ изчислява трансакциите, като взема разликата между салдата в края на месеца и след това отстранява онези влияния, които не произтичат от трансакциите въз основа на следните корекции на потоците:

НЦБ отчитат на ЕЦБ месечните и тримесечните данни относно прекласификациите и другите корекции, както и относно преоценките поради промени в цените, изчислени в съответствие с приложение IV. ЕЦБ обикновено изчислява корекциите от преоценки за промените в обменните курсове, въпреки че в случаите, в които НЦБ са в състояние да съставят по-точни корекции, те също могат да предадат тези корекции директно на ЕЦБ.

НЦБ и отговарящото за финансовата отчетност организационно звено в ЕЦБ отчитат на ЕЦБ месечните данни до края на работното време на 15-ия (петнадесетия) работен ден след края на месеца, за който се отнасят данните, а тримесечните данни се отчитат до края на работното време на 28-ия (двадесет и осмия) работен ден след края на тримесечието, за което се отнасят данните.

Може да е необходимо НЦБ да ревизират данните, отнасящи се до последния период преди настоящия референтен период. Освен това е възможно да се направят и ревизии, които се отнасят до предишни периоди, произтичащи например от грешки, прекласификации, подобрени процедури за отчитане и др. ЕЦБ може да извършва извънредни и обичайни ревизии едновременно или да реши да отложи извършването на извънредни ревизии до края на месечния период за изготвяне на паричните агрегати.

Политиката по отношение на ревизиите се провежда в съответствие с принципите, заложени в Наръчника на ЕЦБ за балансовата статистика на ПФИ (ECB’s ‘Manual on MFI balance sheet statistics’). За да се осигури добър баланс между качеството на паричната статистика и нейната стабилност, и за да се подобри съответствието между месечната и тримесечната статистика, по време на подаването на тримесечната статистика се отчитат извънредни ревизии на месечните данни. В случаите, в които ревизиите на месечните данни са отчетени, но националната рамка за изготвяне на данни не позволява генерирането на съответните тримесечни ревизии, НЦБ осигуряват, на базата на полагане на максимални усилия, поддържането на съответствието между месечните и тримесечните данни, напр. с помощта на приблизителни оценки.

Преди да предадат данните на ЕЦБ, НЦБ и отговарящото за финансовата отчетност организационно звено в ЕЦБ проверяват вътрешното съответствие на данните съгласно установените и поддържани от ЕЦБ проверки.

Когато НЦБ предоставят дерогации на ФПП в съответствие с член 9, параграф 1, буква а) от Регламент (ЕС) № 1071/2013 (ЕЦБ/2013/33), НЦБ вземат мерки сумарният им дял в общия национален баланс на ФПП да не надвишава:

Когато НЦБ предоставят дерогации на ФПП в съответствие с член 9, алинея 2, буква б), подточки i), ii) или iv) от Регламент (ЕС) № 1071/2013 (ЕЦБ/2013/33), НЦБ вземат мерки за всеки показател сумарният дял на дерогациите спрямо съответстващата обща стойност в националния баланс на ПФИ да не надвишава 5 %. НЦБ могат да предоставят на ФПП и дерогации от изискването за предоставяне на данни относно позициите на активите и пасивите спрямо секторите на застрахователните (осигурителните) дружества и пенсионните фондове от еврозоната поотделно в съответствие с член 9, параграф 2, буква б), подточка iii) от Регламент (ЕС) № 1071/2013 (ЕЦБ/2013/33). НЦБ са длъжни да направят разграничение между активите и пасивите спрямо секторите на застрахователните (осигурителните) дружества и пенсионни фондове и между позициите с местни институции и резидентни институции в други държави членки от еврозоната, и могат да предоставят дерогации по отношение на всеки блок, чийто дял не надвишава 5 % от общия национален баланс на ФПП.

Ако НЦБ предоставят дерогации на ПФИ в съответствие с член 9 от Регламент (ЕС) № 1071/2013 (ЕЦБ/2013/33), НЦБ оценяват генералната съвкупност до 100-процентен обхват на база на извадката за тези ПФИ при съставянето на месечните и тримесечните балансови данни за ПФИ, които се отчитат пред ЕЦБ. НЦБ могат да изберат процедурата за оценяване на генералната съвкупност до 100-процентен обхват на база на извадката, при условие че тя отговаря на следните минимални стандарти:

НЦБ уведомяват ЕЦБ относно дерогациите, които прилагат, и предоставят информация относно основните елементи на новите процедури за оценяване на генералната съвкупност на база на извадката или относно промените в действащите процедури, ако са съществени.

При съставянето на баланса на централната банка НЦБ и ЕЦБ следват хармонизираните счетоводни правила съгласно изменените Насоки ЕЦБ/2010/20 и прилагат сравнителните таблици, споменати в член 3, параграф 1. По-специално:

Член 8 от Регламент (ЕС) № 1071/2013 (ЕЦБ/2013/33) установява съответните счетоводни принципи за целите на статистическата отчетност от отношение на други ПФИ. По-специално, без да се засягат счетоводните практики и договореностите за нетиране, преобладаващи в държавите членки от еврозоната, всички финансови активи и пасиви се отчитат на брутна база. Освен това по отношение на депозитите и кредитите се отчита непогасената главница без намаляванията или отписванията. По изключение при спазване на условията, установени в член 8 от Регламент (ЕС) № 1071/2013 (ЕЦБ/2013/33), НЦБ могат да разрешат отчитането на кредити без провизии и отчитането на закупените кредити по цената, договорена по време на придобиването им.

По отношение на оценяването на други балансови показатели и по-специално на държаните и емитираните ценни книжа се препоръчва НЦБ да прилагат пазарното оценяване в съответствие с изискванията на ЕСС 2010. Общото изискване към ПФИ, установено в член 8 на Регламент (ЕС) № 1071/2013 (ЕЦБ/2013/33), да следват националното транспониране на Директива 85/635/ЕИО, както и всички други приложими международни стандарти обаче предполага, че практиките по оценяване на ценни книжа и други активи се различават. Прилагането на нестандартизирани правила за оценка е следователно приемливо дотолкова, доколкото отчетната стойност не се отклонява значително от пазарната стойност.

Когато предават данни на ЕЦБ, НЦБ и отговарящото за финансовата отчетност организационно звено в ЕЦБ предоставят пояснителни бележки, които придружават конкретни промени, отнасящи се последния референтен период, включително обяснения относно „прекласификации и други корекции“, както и съответните ревизии на отминали периоди. По-специално пояснителните бележки се предоставят за промени, „прекласификации и други корекции“ и ревизии, надхвърлящи 5 милиарда евро (по абсолютна стойност) или в други случаи, когато се счете, че са икономически значими, например когато промените в отчитаните редове се отнасят до големи трансакции по време на отчетния период или когато ревизиите определят значими промени в икономическото тълкуване на агрегираните промени. НЦБ и ЕЦБ предоставят допълнителни обяснения по отчетените данни по искане на ЕЦБ.

В бележките се посочва и дали идентифицираните значими промени, ревизии или „прекласификации и други корекции“, които засягат отчитаните редове, са окончателни или все още подлежат на проучване.

За предпочитане е НЦБ да предоставят пояснителните бележки в момента на предаването на данните, но при всяко положение преди края на изготвянето на данните.

ЕЦБ съхранява централно пояснителните бележки, получени от НЦБ, за целите на наблюдението на данни и разясняване на статистиката. ЕЦБ използва предоставената в бележките информация с необходимото спазване на приложимия режим на поверителност.

НЦБ могат да вземат решение да не изискват от ПФИ да се отчитат изцяло по отношение на клетките в таблици 3 и 4 на част 3 от приложение I към Регламент (ЕС) № 1071/2013 (ЕЦБ/2013/33), отнасящи се до държави членки извън еврозоната, ако събраните данни на по-агрегирано равнище са незначителни. НЦБ периодично, но поне веднъж годишно, преразглеждат въпроса дали тези разпоредби продължават да се прилагат или не. Когато предоставят тези дерогации, НЦБ отчитат тримесечни приблизителни оценки, извлечени в съответствие със следните критерии:

Член 4

Наблюдение за съответствие между статистическия и счетоводния баланс на НЦБ

НЦБ и ЕЦБ наблюдават за съответствието между техните агрегирани баланси за статистически цели в края на месеца, както са отчетени по Регламент (ЕС) № 1071/2013 (ЕЦБ/2013/33), и счетоводните им статии, както са отчетени в седмичния финансов отчет на Евросистемата съгласно изменените Насоки ЕЦБ/2002/20.

НЦБ извършват проверки на всяка счетоводна статия от месечните данни в съответствие с образеца, предвиден в част 2 на приложение I. Тези проверки се предават на ЕЦБ заедно със съответните тримесечни данни и със същия краен срок като определения в член 3, параграф 2 за тримесечните данни.

За отчетните периоди, през които датите на техния агрегиран баланс на Евросистемата към края на месеца, съставен за статистически цели, и неговите счетоводни статии, както са отчетени в седмичния финансов отчет на Евросистемата, не съвпадат, НЦБ могат да сравнят статистическите данни с дневния баланс, съставен за последния работен ден на месеца. ЕЦБ следва същата процедура при съставянето на собствения си баланс.

ЕЦБ наблюдава резултатите от проверките за съответствие и може да поиска от НЦБ да проследят значимите несъответствия.

Член 5

Статистика за електронните пари

ЕЦБ в сътрудничество с НЦБ определя и отчита ежегодно характеристиките на схемите за електронни пари, използвани в Съюза, наличието на съответната статистическа информация и използваните за съставянето ѝ методи. НЦБ отчитат статистическа информация за електронните пари, емитирани от ПФИ, на които не е предоставена дерогация съгласно член 9, параграф 1 от Регламент (ЕС) № 1071/2013 (ЕЦБ/2013/33), в съответствие със списъка с показатели в таблица 1 от част 2 от приложение II към настоящите насоки.

Месечните данни се отчитат на ЕЦБ заедно с ежемесечното предаване на данни за статистиката на балансовите показатели на ПФИ, както е посочено в член 3, параграф 2. При липсата на данни и ако това е възможно, НЦБ използват приблизителни оценки или предварителни данни.

Това отчитане обхваща институции за електронни пари, които са основно ангажирани с финансово посредничество под формата на емитиране на електронни пари и които по този начин отговарят на определението на ПФИ, както и институции за електронни пари, които не са основно ангажирани с финансово посредничество под формата на емитиране на електронни пари и които по този начин не отговарят на определението на ПФИ. Това отчитане също така включва отчитане от малки ПФИ, на които е предоставена дерогация съгласно член 9, параграф 1 от Регламент (ЕС) № 1071/2013 (ЕЦБ/2013/33), независимо от това дали са кредитни институции или не.

НЦБ отчитат статистическа информация в съответствие със списъка с показатели в таблица 2 от част 2 от приложение II към настоящите насоки. Данните за емитентите на електронни пари, които не отговарят на определението на ПФИ и към които следователно не се прилагат изискванията за редовна статистическа отчетност на балансовите показатели, се отчитат, доколкото НЦБ могат да ги получат от техните съответни надзорни органи или от други подходящи източници.

Редовете се отчитат ежегодно на ЕЦБ до последния работен ден на месеца, следващ края на референтния период. При липсата на данни и ако това е възможно, НЦБ използват приблизителни оценки или предварителни данни.

Член 6

Статистика за пощенски джиро институции и „Централно държавно управление“

НЦБ събира статистическа информация за пощенските джиро институции в съответствие с Регламент (ЕС) № 1074/2013 (ЕЦБ/2013/39). Изискванията обхващат паричните задължения спрямо непаричните финансови институции — резиденти на еврозоната, т.е. близки заместители на задълженията по депозити на паричните финансови институции, и държаните парични средства в брой и ценни книжа, емитирани от ПФИ от еврозоната. Тези данни се отчитат от НЦБ пред ЕЦБ в съответствие с част 3 от приложение II.

НЦБ включват в отчитането по част 3 от приложение II и паричните задължения на „Централно държавно управление“ и държаните парични средства в брой и ценни книжа, емитирани от ПФИ от еврозоната. На основание на принципа „de minimis“ тези показатели не се отчитат, ако такива активи и пасиви не съществуват или са незначителни.

Данните за корекциите на потоците се отчитат в съответствие с член 3, параграф 1.

Редовете се отчитат ежемесечно и в сроковете, посочени в член 3, параграф 2 за месечната статистика на балансовите показатели.

Член 7

Поясняващи позиции

Доколкото има налични данни, включително въз основа на най-добрата приблизителна оценка, НЦБ отчитат допълнителна статистическа информация в съответствие със списъка с поясняващи позиции, установен в част 4 от приложение II, като допълнение към статистиката на балансовите показатели със същите периодичност и срок като определените в член 3, параграф 2. ЕЦБ в сътрудничество с НЦБ установява наличието на съответната статистическа информация и методите за нейното съставяне и ги регистрира. Тези поясняващи позиции представляват информация, необходима за съставянето на паричните агрегати на еврозоната, статистиката на лихвените проценти на ПФИ и финансовите сметки на паричния съюз и се ползват с висок приоритет, освен ако в таблиците е посочено друго. При условие че ЕЦБ и НЦБ се споразумеят, не е необходимо НЦБ да отчитат показателите, които се отнасят до разделянето на дълговите книжа на ПФИ, емитирани според постоянното пребиваване на държателя, в таблица 2 от приложение II, част 4, раздел 1, ако ЕЦБ използва алтернативни източници на данни.

Данни за потоците могат да бъдат предоставяни при условията на двустранно споразумение между ЕЦБ и съответната НЦБ. Данните за корекциите на потоците се отчитат в съответствие с член 3, параграф 1, буква б).

Редовете се отчитат месечно за показателите, посочени в приложение II, част 4, раздели 1 и 2, и тримесечно за показателите, посочени в приложение II, част 4, раздел 3, в същите срокове, както задължителната месечна и тримесечна балансова статистика на ПФИ, отчитана в съответствие с Регламент (ЕС) № 1071/2013 (ЕЦБ/2013/33).

Изискваните съгласно настоящия член поясняващи позиции се отчитат по същите правила за оценяване и счетоводство, които се прилагат за данните, отчитани в съответствие с Регламент (ЕС) № 1071/2013 (ЕЦБ/2013/33).

Член 8

Статистика на резервната база

Месечната статистика на агрегираната резервна база, разбита по видове пасиви, се изчислява като салда в края на месеца в съответствие с Регламент (ЕС) № 1745/2003 (ЕЦБ/2003/9) и с категориите, предвидени в Регламент (ЕС) № 1071/2013 (ЕЦБ/2013/33). Данните, необходими за изготвянето на тази статистика в съответствие с част 5 от приложение II, се извличат от данните, които кредитните институции, спрямо които се прилагат изискванията за минимални резерви, предоставят на НЦБ.

Статистиката на резервната база се състои от шест динамични реда за кредитни институции, отнасящи се за стойностите на салдата в края на месеца, които се предават на ЕЦБ ежемесечно, най-късно на последния работен за НЦБ ден, предшестващ началото на периода на поддържане на резервите, чрез системата за обмен на данни на Европейската система на централните банки (ЕСЦБ). Кредитните институции в „опашката“ отчитат на НЦБ ограничена разбивка на тримесечна база. За кредитните институции в „опашката“ се използва опростена статистика на резервната база за трите периода на поддържане на резервите. НЦБ използват тримесечните данни за резервната база от кредитните институции в „опашката“ за месечните стойности, отчитани пред ЕЦБ в трите предавания на данни след тяхното публикуване.

Ревизиите на резервната база и/или на изискванията за задължителни резерви, които се правят от отчетните институции след започване на периода на поддържането, може да не доведат до ревизии на статистиката на резервната база и на изискванията за задължителни резерви.

Член 9

Статистически данни за макросъотношението

Като използва статистическата информация към края на месеца, предоставена на НЦБ от кредитните институции в съответствие с Регламент (ЕС) № 1071/2013 (ЕЦБ/2013/33), ЕЦБ осъществява ежемесечно наблюдение върху точността на текущите стандартизирани приспадания от резервната база, които кредитните институции могат да прилагат по отношение на непогасените суми от емитирани от тях дългови ценни книжа с договорен матуритет от до 2 години. НЦБ съставят изискваните агрегати в съответствие с част 6 от приложение II и ги отчитат пред ЕЦБ.

Трите динамични реда за кредитните институции, отнасящи се за стойностите на салдата в края на месеца, се предават на ЕЦБ ежемесечно, най-късно до последния работен за НЦБ ден, предшестващ началото на периода на поддържане.

Тези редове се предават дори когато съответният балансов показател не се прилага в съответната държава членка.

Член 10

Балансова статистика на ФПП

НЦБ отчитат на ЕЦБ данни по отделни балансови показатели за сектора на ФПП в съответствие с таблици 1 и 2 от част 7 на приложение II. ЕЦБ използва данните за съставяне на балансова статистика на ФПП и на кредитните институции. Тъй като данните за целия сектор „ПФИ“ вече се отчитат в съответствие с Регламент (ЕС) № 1071/2013 (ЕЦБ/2013/33), предвидените в настоящия член изисквания се прилагат само за ФПП. Въпреки че в някои държави членки малка група от други институции са класифицирани като ПФИ, тези институции се считат за незначителни от количествена гледна точка.

Данните за корекции от прекласификации и преоценки, посочени в таблица 2 от част 7 от приложение II, се отчитат в съответствие с член 3 параграф 1, буква б), като се вземат предвид дерогациите, предоставени съгласно член 9, параграф 2 от Регламент (ЕС) № 1071/2013 (ЕЦБ/2013/33). Ако отчитането на данни за корекции от преоценки подлежи на дерогация, предоставена от НЦБ на ФПП съгласно Регламент (ЕС) № 1071/2013 (ЕЦБ/2013/33), НЦБ отчитат на базата на полагане на максимални усилия данни за показателите, по отношение на които корекциите от преоценки могат да са значителни.

Данните се отчитат на тримесечна база в рамките на 28 (двадесет и осем) работни дни след края на референтния период.

Данните, които се отчитат във връзка с балансите на ФПП, обхващат 100 % от институциите, класифицирани в този сектор. Ако действителният обхват на отчитането е по-малък от 100 % поради прилагане на принципа „отрязване на опашката“ (cutting-off-the-tail), НЦБ извършват оценка на генералната съвкупност на база на извадката в съответствие с член 3, параграф 5, за да се осигури 100-процентен обхват.

Ревизиите на данните за ФПП трябва да са съвместими със съответните данни за други ПФИ в края на тримесечието. В случай че предаването на нови или ревизирани данни за ФПП предполага промени в данните за съответния референтен период за други ПФИ, се предават и необходимите ревизии на данни за други ПФИ.

Член 11

Структурни финансови индикатори

НЦБ отчитат данни за други структурни финансови индикатори в съответствие с част 8 от приложение II.

НЦБ предоставят данни за индикаторите, определени в част 8 от приложение II, в съответствие с изложените в настоящите насоки концептуални и методологични правила. Спазват се статистическите принципи, които са приети за съставянето на статистиката на балансовите показатели, а именно:

Данните за корекциите на потоците се отчитат в съответствие с член 3, параграф 1, буква б).

Данните за изчисляване на структурните финансови индикатори за кредитните институции се отчитат до края на месец март всяка година за предходната година. Индикаторът „Брой на служителите на кредитни институции“ се предоставя, ако е възможно, до края на месец март всяка година за предходната година.

При ревизирането на отчетените данни НЦБ прилагат следните общи принципи:

Събраните данни обхващат 100 % от институциите, определени като кредитни институции в съответствие с член 1 на Регламент (ЕС) № 1071/2013 (ЕЦБ/2013/33). Ако действителният обхват на отчитането е по-малък от 100 %, НЦБ извършват оценка на генералната съвкупност на база на извадката в съответствие с член 3, параграф 5, за да се осигури 100-процентен обхват.

НЦБ отчитат на ЕЦБ всяко отклонение от горните определения и правила, за да се направи възможно наблюдението на националната практика. НЦБ предоставят пояснителни бележки, в които се разясняват причините за значителни ревизии.

Член 12

Консолидирани банкови данни

НЦБ отчитат консолидираните банкови данни в съответствие с част 9 от приложение II и при предоставянето на такива данни следват концептуалните и методологични правила, установени там.

Консолидираните банкови данни се отчитат, като се използва краткосрочен подход в съответствие с стандартите за отчитане FINREP/COREP, установени от Европейския банков орган.

За да се осигури максимално възможен обхват, се събират данни за всички кредитни институции, както са определени в националното право.

Данните се консолидират изцяло на трансгранична и междусекторна основа, като „трансгранична основа“ се отнася до клонове на местни банки и дъщерни дружества извън местния пазар, които са включени в данните, отчитани от институцията майка, а „междусекторната база“ включва клонове и дъщерни дружества на банки, които могат да бъдат класифицирани като други финансови институции. Застрахователните дружества не се включват в консолидацията.

Консолидирани банкови данни се отчитат поотделно за:

За целите на настоящия член банките се класифицират като: големи банкови групи или самостоятелни кредитни институции, ако активите им са по-големи от 0,5 % от общите консолидирани активи на банките на Европейския съюз; средни по големина банки, ако активите им са между 0,5 % и 0,005 % от общите консолидирани активи на банките на Европейския съюз; и малки банки, ако активите им са под 0,005 % от общите консолидирани активи на банките на Европейския съюз.

Консолидирани банкови данни се отчитат два пъти годишно. Пълен набор от данни се отчита за данните в края на годината. Първото предоставяне на тези годишни данни, което се извършва до средата на месец април на следващата година, включва показателите, обозначени с * в част 9 от приложение II. Пълният годишен набор от данни се отчита до средата на месец май.

Наборът от данни относно ограничен набор от показатели се отчита до средата на месец октомври на същата година с референтна дата към края на месец юни. Редовете се отчитат в съответствие с част 9 от приложение II.

Ревизии на отчетените данни се извършват в съответствие със следните общи принципи:

НЦБ отчитат на ЕЦБ всяко отклонение от горните определения и правила, за да се направи възможно наблюдението на националната практика. НЦБ предоставят пояснителни бележки, в които се разясняват причините за значителни ревизии.

Член 13

Международна консолидирана банкова статистика

(секторни и регионални експозиции по кредитиране на големи местни банкови групи)

НЦБ отчитат световните консолидирани международни вземания на местните банкови офиси на големите местни банкови групи, както са определени в член 12, с разбивки по матуритет, инструмент, географски регион на кредитополучателя и сектора на кредитополучателя, както е отчетено в международната консолидирана банкова статистика на БМР.

Данни се отчитат по начин, който съвпада с тримесечното отчитане на агрегираните данни пред БМР за международната консолидирана банкова статистика. Данните се отчитат на ЕЦБ в съответствие със схемата за отчитане, използвана за предаването на агрегирани данни до БМР. НЦБ агрегират индивидуалната възвращаемост на значимите банкови групи.

Отчитането се ограничава до тези НЦБ, които отчитат международна консолидирана банкова статистика на БМР и в чиито държави големите банкови групи са установили седалището си.

НЦБ отчитат тримесечни данни на ЕЦБ със забавяне от не повече от две седмици от официалния краен срок за отчитане на БМР.

Ревизиите на отчетените данни се хармонизират с ревизиите, отчетени пред БМР.

НЦБ отчитат на ЕЦБ всяко отклонение от настоящите правила, за да се направи възможно наблюдението на националната практика. НЦБ предоставят пояснителни бележки, в които се разясняват причините за значителни ревизии.

Член 14

Данни за целите на МВФ

Без да се засягат законовите задължения на НЦБ по отношение на МВФ, НЦБ могат да предават на МВФ чрез ЕЦБ допълнителна статистика на балансовите показатели на ПФИ в съответствие със следната техническа уредба.

Балансовите показатели на ПФИ в съответствие с част 10 от приложение II се предават от НЦБ на ЕЦБ в рамките на редовното месечно предаване на данни за балансовите показатели. Периодичността и срокът на предаванията на данните съвпадат с тези за редовното отчитане пред ЕЦБ на данните за балансовите показатели в съответствие с член 3, параграф 2.

Член 15

Статистика за ДФП (с изключение на финансовите предприятия за секюритизация)

НЦБ отчитат статистическа информация за ДФП (и с изключение на финансовите предприятия за секюритизация) в съответствие с част 11 от приложение II. Данните се предават поотделно за следните подкатегории ДФП: i) посредници на ценни книжа и деривативи; ii) финансови предприятия, занимаващи се с кредитиране; iii) други ДФП.

Данните, които се отнасят до ДФП, се предават на база на данните, които съществуват към този момент на национално равнище. Когато няма налични фактически данни или същите не могат да бъдат обработени, се предоставят приблизителни оценки на национално равнище. Когато базисното икономическо явление съществува, но не се наблюдава статистически и поради това не могат да се предоставят приблизителни оценки на национално равнище, НЦБ могат да изберат или да не отчитат динамичния ред, или да го отчитат като липсващ. Поради това всеки динамичен ред, който не е отчетен, се тълкува като „данни, които съществуват, но не са събрани“ и ЕЦБ може да прави предположения и приблизителни оценки за целите на съставянето на агрегатите на еврозоната. Референтната съвкупност от отчетни единици обхваща всички видове ДФП (с изключение на финансовите предприятия за секюритизация), които са резиденти в държавите членки от еврозоната: институции, намиращи се на територията, включително дъщерни дружества на предприятия майки, намиращи се извън тази територия, и резидентни клонове на институции, главното управление на които е извън тази територия.

Предоставят се следните основни индикатори и допълнителна информация:

Данни за корекция на потоците могат да се отчитат само в случай на значителни прекъсвания в салдата или при извършването на прекласификации и други корекции. По-специално данни за корекция на потоците могат да се предоставят на базата на полагане на максимални усилия в резултат от прекласификации в контекста на прилагането на ЕСС 2010.

Корекциите от прекласификациите се отчитат в съответствие с член 3, параграф 1, буква б).

Периодичността на отчитане пред ЕЦБ е тримесечна. Статистиката за ДФП се предава на ЕЦБ най-късно на последния календарен ден на третия месец, следващ края на референтния период, или на предходния работен за НЦБ ден, ако последният календарен ден от месеца не е работен за НЦБ ден. Конкретните дати на предаване се съобщават на НЦБ предварително под формата на календар за отчетността, който се предоставя от ЕЦБ до месец септември всяка година.

На НЦБ може да се наложи да ревизират данните, предадени през предходното тримесечие. Освен това могат да се правят и ревизии на данни за по-ранни тримесечия.

Прилагат се следните общи принципи:

Счетоводните правила, които се спазват от ДФП при съставянето на техните сметки, трябва да бъдат съобразени с националното транспониране на Директива 86/635/ЕИО и всякакви други приложими международни стандарти. Без да се засягат преобладаващите счетоводни практики в държавите членки, всички активи и всички пасиви се отчитат на брутна база за статистически цели. Методите за оценяване са посочени в съответните категории.

НЦБ предоставят на ЕЦБ пояснителни бележки в съответствие с приложение II, част 11, раздел 3. НЦБ предоставят пояснителни бележки за значителни ревизии.

Член 16

Статистика на емисиите ценни книжа

НЦБ отчитат статистическа информация, обхващаща всички емисии на ценни книжа на резиденти на еврозоната в местна или международна валута в съответствие с част 12 от приложение II.

Периодичността на отчитане пред ЕЦБ е месечна. Статистиката на емисиите на ценни книжа се предава на ЕЦБ не по-късно от пет седмици след края на месеца, за който се отнасят данните. ЕЦБ съобщава на НЦБ предварително под формата на календар за отчитането конкретните дати за предаване на данни.

НЦБ предоставят на ЕЦБ пояснителни бележки в съответствие с раздел 3, част 12 от приложение II.

Член 17

Статистика на лихвените проценти на ПФИ

За целите на статистиката на лихвените проценти на ПФИ НЦБ отчитат агрегирана национална месечна статистика за непогасени суми и нова дейност, както е определено в допълнения 1 и 2 към приложение II към Регламент (ЕС) № 1072/2013 (ЕЦБ/2013/34). Освен това НЦБ отчитат агрегирана национална месечна статистика за нова дейност, както е определено в част 13 от приложение II.

Тази статистическа информация се отчита в съответствие с годишния календар, който се определя от ЕЦБ и се съобщава на НЦБ до края на месец септември всяка година.

НЦБ могат да предоставят дерогации по отношение на отчитането на лихвените проценти, които се прилагат към обезпечените/гарантирани кредити, отпуснати на нефинансови предприятия, и по отношение на отчитането на бизнес обемите на обезпечените/гарантирани кредити, отпуснати на нефинансови предприятия, индикатори 62—85, включени в таблици 3 и 4 от допълнение 2 към приложение I към Регламент (ЕС) № 1072/2013 (ЕЦБ/2013/34). Тези дерогации могат да се предоставят, ако общият бизнес обем на национално равнище за съответния показател (индикатори 37—54), обхващащ всички кредити, представлява по-малко от 10 % от общия бизнес обем на национално равнище за сумата на всички кредити от същата по размер категория и по-малко от 2 % от бизнес обема за категорията с еднакъв размер и с еднакъв първоначален период на фиксиране на лихвения процент на равнището на еврозоната. Ако са предоставени дерогации, тези прагове се проверяват на годишна база.

Ако обхватът на отчитането на действителните лихвени проценти на ПФИ е по-малък от 100 % поради използването на извадка, НЦБ избират и поддържат извадката и извършват оценяване на генералната съвкупност на база на извадката за предоставените данни за новите бизнес обеми, за да осигурят 100-процентен обхват, както е посочено в част 14 от приложение II. Ако се предостави дерогация, предвидена в член 4 от Регламент (ЕС) № 1072/2013 (ЕЦБ/2013/34) или в параграф 3 от настоящия член, данните, които се отчитат на тримесечна база, се пренасят в месечните липсващи периоди, като се прилагат подходящи статистически способи за приблизителна оценка, за да се отрази всяко развитие на данните или на сезонните модели.

Може да се наложи НЦБ да ревизират стойностите за предходния референтен месец. Могат да възникнат и ревизии, вследствие например на грешки, прекласификации, усъвършенстване на отчетните процедури и т.н., приложими по отношение на данни преди предходния референтен месец.

НЦБ прилагат следните общи принципи:

Член 18

Статистика на плащанията

НЦБ отчитат на ЕЦБ информация за статистиката на плащанията в съответствие с приложение III към Регламент (ЕС) № 1409/2013 (ЕЦБ/2013/43) и част 16 от приложение II към настоящите насоки. Това включва, inter alia, следното:

Редовете се отчитат ежегодно пред ЕЦБ до края на месец май на всяка година за предходната календарна година. Индикаторите в Регламент (ЕС) № 1409/2013 (ЕЦБ/2013/43) се отчитат на годишна база. Допълнителните данни, изискани в част 16 от приложение II, могат да се отчитат на месечна, тримесечна или годишна база в съответствие с посоченото в съответната таблица.

За таблиците в настоящите насоки и при липса на фактически данни НЦБ или поискват съответната допълнителна информация от отчетните единици, или използват приблизителни оценки или предварителни данни. Методологията за изготвянето на тези приблизителни оценки се определя от всяка НЦБ в зависимост от специфичните характеристики на държавата. Когато е уместно, НЦБ предоставят пояснителни бележки, за да уточнят използвания подход.

При ревизирането на отчетените данни НЦБ прилагат следните общи принципи:

НЦБ предоставя пояснителни бележки пред ЕЦБ, в които обясняват подробно отклонения от изискванията за отчетност и структурни прекъсвания, включително въздействието върху данните.

Член 19

Статистика за активите и пасивите на инвестиционните фондове

НЦБ отчитат статистическа информация относно активите и пасивите на инвестиционните фондове в съответствие с част 17 от приложение II за всеки от следните подсектори, които са класифицирани според вида на инвестициите: фондове, инвестиращи в капиталови инструменти, облигационни фондове, смесени фондове, фондове за недвижими имоти, хедж фондове и други фондове. Всеки един от тези подсектори се разбива допълнително на фондове от отворен тип и фондове от затворен тип, т.е. според вида на инвестиционния фонд. За целите на инвестиционните фондове, разбити според естеството на инвестицията, инвестиционните фондове, които инвестират основно в акции и дялове на инвестиционни фондове (т.е. фондове на фондове), се класифицират в категорията фондове, в която инвестират предимно.

Тези изисквания обхващат салдата в края на месеца и в края на тримесечието, месечните и тримесечните данни за корекции на потоците, и месечните и тримесечните данни за нова емисия/продажба и обратно изкупуване на акции/дялове на инвестиционни фондове.

Всички салда в края на месеца и месечни корекции на потоците се отчитат и за подсектор „Борсово търгувани фондове“ като позиция „в т.ч.“ на „Общо фондове“.

Доколкото има налични данни, включително въз основа на най-добрата приблизителна оценка, салдата в края на тримесечието и тримесечните корекции на потоците се отчитат и за подсектор „Фондове, инвестиращи в частни капиталови инструменти“ (включително фондове за рисков капитал) като позиция „в т.ч.“ на „Общо фондове“.

НЦБ отчитат на ЕЦБ отделни данни за корекции от преоценки поради промени в цените и обменните курсове и корекциите от прекласификации, както е посочено в част 17 на приложение II и в съответствие с приложение IV.

Финансовите трансакции и следователно корекциите се извличат в съответствие с ЕСС 2010 и това извличане се нарича „метода ЕСС 2010“. НЦБ могат да се отклоняват от ЕСС 2010 поради различаващи се национални практики в съответствие с Регламент (ЕС) № 1073/2013 (ЕЦБ/2013/38). Когато съществува информация за салда ценна книга по ценна книга, корекциите от преоценки могат да се извличат в съответствие с общия метод на Евросистемата, т.е. метода за извличане на потоци, посочен в част 4 на приложение IV.

Ако данните за акциите на приносител, отчетени от инвестиционните фондове, ПФИ и/или ДФП в съответствие с приложение I към Регламент (ЕС) № 1073/2013 (ЕЦБ/2013/38), са непълни или все още не са налични, НЦБ предоставят данни за акциите на приносител въз основа на най-добрата приблизителна оценка според географската и секторна разбивка в таблица 1 в част 17 от приложение II.

Доколкото има налични данни, включително въз основа на най-добрата приблизителна оценка, и те не се считат за незначителни, НЦБ отчитат на тримесечна база поотделно информация за секторите на контрагента „Застрахователни (осигурителни) дружества“ и „Пенсионни фондове“ в съответствие с таблица 1 в част 17 от приложение II.

Салдата в края на месеца и месечните корекции на потоците се изискват от борсово търгуваните фондове, разбити на синтетични и физически борсово търгувани фондове, веднага щом Европейският орган за ценни книжа и пазари (ЕОЦКП) предостави подходящо определение за тази разбивка. ЕЦБ проверява периодично за това определение и, когато е уместно, издава необходимите отчетни схеми.

НЦБ отчитат на ЕЦБ месечните и тримесечните данни за инвестиционните фондове до края на работното време на 28-ия (двадесет и осмия) работен ден след края на месеца или тримесечието, за които се отнасят данните.

Следните общи правила се прилагат за ревизиите на месечните и тримесечните данни:

За да се осигури качеството на статистиката на инвестиционните фондове от еврозоната, в случаите, в които съгласно член 8, параграф 1 от Регламент (ЕС) № 1073/2013 (ЕЦБ/2013/38) НЦБ предоставят дерогации на най-малките инвестиционни фондове, при съставянето на месечните и тримесечните данни за инвестиционните фондове, които се отчитат на ЕЦБ, НЦБ оценяват генералната съвкупност до 100-процентен обхват на база на извадката за тези инвестиционни фондове.

НЦБ могат да изберат процедурата за оценяване на генералната съвкупност до 100-процентен обхват на база на извадката, при условие че тя отговаря на следните минимални стандарти:

В съответствие с член 8, параграф 2 от Регламент (ЕС) № 1073/2013 (ЕЦБ/2013/38) могат да се предоставят дерогации на инвестиционните фондове, които поради национални счетоводни правила оценяват активите си с периодичност, която е по-ниска от тримесечната. Независимо от подобни дерогации, месечните и тримесечни данни на инвестиционните фондове, които се отчитат от НЦБ на ЕЦБ, винаги съдържат данни, отнасящи се до тези инвестиционни фондове.

НЦБ извличат агрегираните данни относно тримесечни активи и пасиви на подсекторите на инвестиционните фондове в съответствие с таблица 1 в част 17 от приложение II, както следва:

Горепосоченото се прилага и когато НЦБ събират данни за активите и пасивите на инвестиционните фондове ежемесечно в съответствие с член 5, параграф 2 от Регламент (ЕС) № 1073/2013 (ЕЦБ/2013/38).

В съответствие с член 5, параграф 1, буква б) от Регламент (ЕС) № 1073/2013 (ЕЦБ/2013/38) НЦБ събират ежемесечно информация за емитираните от инвестиционните фондове акции/дялове. За референтни месеци, които не са месеци в края на тримесечието, НЦБ правят приблизителна оценка на месечните данни за активите и пасивите на инвестиционните фондове, различни от емитирани акции/дялове на инвестиционни фондове, въз основа на събраните месечни и тримесечни данни, освен ако данните се събират ежемесечно, както е посочено в член 5, параграф 2 от Регламент (ЕС) № 1073/2013 (ЕЦБ/2013/38).

Ако това е възможно, НЦБ правят приблизителни оценки на нивото на конкретен фонд. Алтернативно, НЦБ може да направи приблизителни оценки по подсектор на инвестиционните фондове или да поиска ЕЦБ да направи приблизителните оценки. В последния случай ЕЦБ може да поиска допълнителна информация, като например данни фонд по фонд или ценна книга по ценна книга.

Правилата за оценяване и/или счетоводните правила в Регламент (ЕС) № 1073/2013 (ЕЦБ/2013/38) се прилагат и когато НЦБ отчитат на ЕЦБ данни за инвестиционните фондове. За показателите, към които се прилага начислена лихва, обаче се прилагат следните правила:

НЦБ предоставят пояснителни бележки, в които се разясняват причините за значителни ревизии. Освен това НЦБ предоставят на ЕЦБ пояснителни бележки относно корекции от прекласификации. НЦБ предоставят пояснителни бележки и относно ревизиите, споменати в член 19, параграф 3, буква в).

В съответствие с член 4, параграф 3 от Регламент (ЕС) № 1073/2013 (ЕЦБ/2013/38) НЦБ могат да позволят на инвестиционните фондове да отчитат активите и пасивите си като група, при условие че това доведе до резултати, които са сходни с тези от отчитането фонд по фонд. Инвестиционните фондове, които се отчитат като група, принадлежат към същия подсектор, например фондове за недвижими имоти от затворен тип или фондове за недвижими имоти от отворен тип.

Член 20

Статистика за активите и пасивите на финансовите предприятия за секюритизация

НЦБ съставят и отчитат отделна агрегирана статистическа информация относно активите и пасивите на финансовите предприятия за секюритизация в съответствие с част 18 от приложение II. Предоставят се данни за следните четири подкатегории: а) финансовите предприятия за секюритизация, занимаващи се с традиционна секюритизация; б) финансовите предприятия, занимаващи се със синтетична секюритизация; в) финансовите предприятия за секюритизация, занимаващи се със секюритизация в областта на застраховането; и г) други финансови предприятия за секюритизация.

Тези изисквания обхващат данни за непогасени суми, финансови трансакции и отписвания/намалявания на стойността, предоставяни на тримесечна база.

НЦБ могат да предоставят на ЕЦБ необходимите данни за отписванията/намаляванията на стойността на базата на полагане на максимални усилия.

НЦБ отчитат на ЕЦБ данните за непогасените суми, финансовите трансакции и отписванията/намаляванията на стойността на финансовите предприятия за секюритизация на тримесечна база до края на работното време на 28-ия (двадесет и осмия) работен ден след края на тримесечието, за което се отнасят данните.

По отношение на ревизиите на тримесечните данни се прилагат следните общи правила:

За да спазят изискванията за статистическа отчетност, от които финансовите предприятия за секюритизация са освободени съгласно член 5, параграф 1, буква в) от Регламент (ЕС) № 1075/2013 (ЕЦБ/2013/40), НЦБ, след като се консултират с ЕЦБ, решават относно най-подходящия начин за съставяне на данни относно активите и пасивите на финансовите предприятия за секюритизация в зависимост от организацията на съответните пазари и наличието на друга относима статистическа, публична или надзорна информация.

Ако НЦБ извличат данни относно активите и пасивите на финансовите предприятия за секюритизация, от други източници на статистически данни, от публични източници като предпродажбени доклади или инвеститорски доклади, или от източници на надзорни данни, се прилагат долупосочените стандарти за качество на данните.

Спрямо данните, които са идентифицирани като базови редове в част 18 от приложение II към настоящите насоки, се прилагат високи стандарти за качество, сравними с тези за данните, които се отчитат пряко от финансовите предприятия за секюритизация в съответствие с приложение I към Регламент (ЕС) № 1075/2013 (ЕЦБ/2013/40). Данните, които са идентифицирани като небазови редове в част 18 от приложение II към настоящите насоки, могат да подлежат на приблизителна оценка в съответствие с по-занижени стандарти за качество, например като се използват интерполации и екстраполации, когато данните се събират от публични или надзорни източници с периодичност, която е по-ниска от тримесечната и със срок, който е по-дълъг от 28-ия (двадесет и осмия) работен ден след края на референтния период.

Ако данните не се отчитат пряко от финансовите предприятия за секюритизация в съответствие с член 5, параграф 1, буква в) от Регламент (ЕС) № 1075/2013 (ЕЦБ/2013/40), НЦБ наблюдават качеството на данните въз основа на информацията, която е налице от годишните финансови отчети. НЦБ предоставят резултата от проверките за качество на ЕЦБ ежегодно до края на месец септември или възможно най-скоро след тази дата съгласно приложимите национални правни практики на държавата членка, в която финансовото предприятие за секюритизация е резидент. Ако кръстосаните проверки между извлечените на тримесечна база данни и годишните финансови отчети покажат, че високите стандарти за качество не са спазени, НЦБ вземат необходимите мерки, за да осигурят, че данните отговарят на изискуемите стандарти за качество, включително евентуалното пряко събиране на данни съгласно Регламент (ЕС) № 1075/2013 (ЕЦБ/2013/40).

Ако извличат данни относно активите и пасивите на финансовите предприятия за секюритизация от източници на надзорни данни, НЦБ осигуряват достатъчно съответствие на тези източници със статистическите понятия и определения съгласно изискванията за отчетност за финансовите предприятия за секюритизация. Същото се отнася и за данните, които са извлечени от други източници на статистически данни.

Ако ЦБДЦК или друга база данни за ценни книжа се използва като източник на данни относно емитирането на дългови ценни книжа на финансовите предприятия за секюритизация, НЦБ наблюдават обхвата и качеството на данните на годишна база. НЦБ предоставят на ЕЦБ резултата от проверките за качество ежегодно до края на месец февруари, като за референтни се вземат данните от края на месец декември на предходната година. Ако от показателите за обхват и качество е видно, че високите стандарти за качество не са спазени, НЦБ вземат необходимите мерки, за да достигнат изискуемите стандарти за качество, включително евентуалното пряко събиране на данни съгласно Регламент (ЕС) № 1075/2013 (ЕЦБ/2013/40).

Всяка НЦБ извършва обмен на данни за секюритизираните кредити, които се предоставят и обслужват от местни ПФИ в полза на финансови предприятия за секюритизация в други държави членки от еврозоната, като агрегира обслужваните кредити поотделно за всяка държава членка, в която финансовите предприятия за секюритизация са резиденти в съответствие с член 6 от Регламент (ЕС) № 1071/2013 (ЕЦБ/2013/33) и таблица 3 от част 18 на приложение II към настоящите насоки.

В съответствие с приложимите правни актове за защита на поверителни данни, ЕЦБ осигурява техническата платформа за обмена на трансгранична информация. НЦБ предават на ЕЦБ тази информация до 23-ия (двадесет и третия) работен ден след края на тримесечието, за което се отнасят данните. ЕЦБ преразпределя данните до съответните НЦБ на 24-ия (двадесет и четвъртия) работен ден след края на тримесечието, за което те се отнасят.

НЦБ, които участват в обмена на данни за съществуващи секюритизации, уточняват всички неразрешени въпроси и координационни проблеми двустранно и, ако е необходимо, обменят съответната информация. В случай на нови секюритизации съответната НЦБ може да поиска ЕЦБ да действа като координатор.

Изпълнението на горепосочените задължения дава възможност на НЦБ да съставят в съответствие с член 5, параграф 1, буква а) от Регламент (ЕС) № 1075/2013 (ЕЦБ/2013/40) частта от данните за финансовите предприятия за секюритизация, която се отнася до непогасените суми и финансовите трансакции на секюритизираните кредити, които се предоставят от ПФИ от еврозоната, и в случаите когато ПФИ продължават да обслужват секюритизираните кредити, от данни, събрани от ПФИ в съответствие с член 6 от Регламент (ЕС) № 1071/2013 (ЕЦБ/2013/33), вместо да събират тези данни пряко от финансовите предприятия за секюритизация.

Ако НЦБ съставят данни относно активите и пасивите на финансовите предприятия за секюритизация въз основа на данни, събрани пряко от тези предприятия и, ако е уместно — въз основа на данни, отчетени от ПФИ съгласно Регламент (ЕС) № 1071/2013 (ЕЦБ/2013/33), и предоставят дерогации на финансовите предприятия за секюритизация съгласно член 5, параграф 1,буква б) от Регламент (ЕС) № 1075/2013 (ЕЦБ/2013/40), НЦБ извършват оценка на генералната съвкупност на база на извадка до 100-процентен обхват за всички финансови предприятия за секюритизация при съставянето на данните за тримесечните активи и пасиви на финансовите предприятия за секюритизация, отчетени на ЕЦБ за непогасените суми, финансовите трансакции и отписвания/намалявания на стойността.

Ако съставят данни за активите и пасивите на финансовите предприятия за секюритизация от други статистически, публични и/или надзорни източници, НЦБ могат да базират съставянето им върху извадка от финансовите предприятия за секюритизация, ако тези финансови предприятия за секюритизация съставляват поне 95 % от общото салдо на активите на общата съвкупност от отчетни единици на финансовите предприятия за секюритизация в съответната държава членка, представена в списъка на финансовите предприятия за секюритизация. НЦБ оценяват генералната съвкупност на база извадка до 100-процентен обхват при съставянето на тримесечните данни за активите и пасивите на финансовите предприятия за секюритизация, отчетени на ЕЦБ за непогасени суми, финансови трансакции и отписвания/намалявания на стойността.

НЦБ предоставят на ЕЦБ пояснителни бележки, в които се излагат причините за значителните ревизии, както и за други ревизии, извършени съгласно член 20, параграф 3, буква б).

Член 21

Статистика за кредитите, отпуснати от ПФИ на нефинансови предприятия по отраслова дейност

В съответствие с част 19 от приложение II НЦБ отчитат на ЕЦБ, ако са налични, данни относно кредитите, отпуснати от ПФИ на местни нефинансови предприятия, и кредитите, отпуснати от ПФИ на други нефинансови предприятия от еврозоната, разбити по отраслова дейност съгласно статистическата класификация на икономическите дейности в Съюза (NACE Rev. 2).

НЦБ отчитат данни на ЕЦБ на тримесечна база до края на работното време на 28-ия (двадесет и осмия) работен ден след края на тримесечието, за което се отнасят данните.

НЦБ отчитат ревизии съгласно следните принципи:

НЦБ отчитат на ЕЦБ всяка значителна промяна в използваните национални определения и класификации и предоставят, ако е приложимо, пояснителни бележки, в които се разясняват причините за значителни ревизии. Освен това НЦБ предоставят информация за значими прекласификации в сектор „ПФИ“ и за значими прекласификации на нефинансови предприятия, ако има такива, в предадените разбивки съгласно NACE Rev.2.

Член 22

Статистика за кредитните линии, отпуснати от ПФИ

В съответствие с част 20 от приложение II НЦБ съставят и отчитат агрегирана статистическа информация за кредитните линии, отпуснати от ПФИ на местни резиденти, и за кредитните линии, отпуснати от ПФИ на други неместни резиденти от еврозоната, разбита според институционалния сектор.

Кредитните линии, отпуснати от ПФИ, имат същото значение като „неусвоените кредитни улеснения“, класифицирани като среднорискови, средно-/нискорискови и нискорискови, както е установено в Регламент (ЕС) № 575/2013. НЦБ прилагат това определение на базата на полагане на максимални усилия и в случаите, когато се прилага различно национално определение за кредитни линии, могат да осъществяват отчитането, като използват националното определение, но се стремят да хармонизират съставянето на данните за кредитните линии, отпуснати от ПФИ, за да подобрят трансграничната сравнимост в дългосрочен план.

НЦБ изчисляват секторните разбивки и ги предават на ЕЦБ. Ако тези секторни разбивки не се събират на национално равнище, НЦБ могат или да поискат подобна допълнителна информация от отчетните единици, или като алтернатива да оценят приблизително секторните разбивки, като използват информацията, която е налична на национално равнище от други източници.

НЦБ предоставят на ЕЦБ данни за статистическите прекласификации на базата на полагане на максимални усилия.

НЦБ отчитат данните на ЕЦБ на тримесечна база. Тримесечните данни за непогасените суми и корекциите от прекласификациите се предават на ЕЦБ до края на работното време на 28-ия (двадесет и осмия) работен ден след края на тримесечието, за което се отнасят данните.

НЦБ отчитат ревизии съгласно следните принципи:

НЦБ предоставят на ЕЦБ пояснителни бележки, в които се излагат причините за значителните ревизии.

Член 23

Статистика за активите и пасивите на централните контрагенти

НЦБ съставят и отчитат отделна агрегирана статистическа информация относно активите и пасивите на централните контрагенти в съответствие с част 21 от приложение II.

За целите на статистическата отчетност централните контрагенти са тези лица, които са определени за централни контрагенти от ЕОЦКП и са „други финансови посредници без застрахователни (осигурителни) дружества“ (S.125) или „финансови спомагателни организации“ (S.126), както е посочено в класификацията на институционалните сектори, установена в глава 23 от ЕСС 2010.

Централните контрагенти, определени от ЕОЦКП, които са класифицирани в ЕСС 2010 в институционалния сектор „Парично-финансови институции (ПФИ)“, се изключват от това статистическо отчитане.

НЦБ отчитат данните на ЕЦБ на задължителна база, като се отчитат следните прагове:

Ако не се достигне нито един от праговете по букви а) или б), НЦБ предоставят данни на ЕЦБ за балансите на централните контрагенти на доброволни начала. Ако предпочетат да не извършват отчитане на доброволни начала, НЦБ наблюдават поне веднъж годишно дали тези прагове не са достигнати

НЦБ отчитат данни на ЕЦБ на тримесечна база. Тримесечните данни за непогасените суми и корекциите от прекласификациите се предават на ЕЦБ до края на работното време на 28-ия (двадесет и осмия) работен ден след края на тримесечието, за което се отнасят данните.

НЦБ отчитат ревизии съгласно следните принципи:

НЦБ предоставят на ЕЦБ пояснителни бележки, в които се излагат причините за значителните ревизии.

Член 24

Вписване на референтни данни за институционалните единици от значение за целите на статистиката

НЦБ предават и поддържат всички референтни данни, които описват институционални единици или правни единици, ако е приложимо, които са необходими за статистически цели чрез регистъра на институциите и филиалите (RIAD), централен регистър, който съдържа атрибутите на индивидуалните организационни единици и на различните видове взаимоотношения между тях, които, inter alia, позволяват извличането на груповите структури според различните определения.

RIAD дава възможност да се обработва информация за индивидуален атрибут, която е предоставена от повече от един източник. Ако това се приложи, НЦБ следователно трябва да се споразумеят за специфичния метод, който да се прилага в RIAD, за да се извлече „автентичната“ версия на референтните данни от множеството потенциални национални източници на данни.

Специфичните изисквания за предоставянето на данни за отделните групи (финансови) предприятия са описани в член 25 и приложение V.

Всички организационни единици, вписани в RIAD, могат да имат множество идентификатори.

НЦБ са отговорни за разпределянето и управлението на основния идентификатор, наречен код по RIAD, като по този начин осигуряват ясен обмен на данни между RIAD и всички други (местни) системи за изпращане или получаване.

В RIAD на отделни лица могат да се разпределят и национални и наднационални кодове („псевдоними“), които е за предпочитане да следват съществуващите стандарти.

За да управляват референтните данни за дадено лице, НЦБ първо създават такива данни за RIAD. Впоследствие НЦБ управляват всички демографски промени, като например начало на дейностите, актуализация на индивидуалните атрибути и дори прекратяване на дейността на лицето, като отчитат нови стойности на атрибутите и/или приспособяват диапазона на достоверността на стойностите. (Действителни заличавания са предвидени само в извънредния случай на погрешно включване на лицето).

НЦБ трябва да описват сливанията (или в обратната хипотеза разделянията) на единици с пълния набор от съпътстващи корпоративни действия, като например прекратяване на дейността, промяна и/или учредяване на една или повече единици.

Промените в сектора по ЕСС, например прехвърлянето на една единица от списъка с ПФИ в списъка с инвестиционни фондове, се отчитат чрез актуализацията на стойността и диапазона на достоверността в атрибута „Сектор по ЕСС“.

Преди да предадат актуализации на ЕЦБ, НЦБ извършват проверки за достоверност, които съответстват на относимите спецификации за обмен на данни. Когато се използват процедури за ръчно въвеждане, НЦБ поддържат подходящ набор от проверки с цел да се сведат до минимум грешките и да се осигури точност и последователност на актуализациите, отчитани чрез RIAD.

В случай че RIAD не функционира, НЦБ предават актуализациите по имейл на следния адрес: RIAD-Support@ecb.europa.eu.

НЦБ могат да използват националите си буквени знаци, при условие че използват латинската азбука. Когато получават информация от ЕЦБ през RIAD, те са длъжни да използват Unicode (UTF-8), за да може всички специални знаци да излизат правилно.

При получаване на актуализациите ЕЦБ незабавно извършва проверки, за да удостовери формалната точност и вътрешната последователност на предоставената информация.

ЕЦБ изпраща незабавно обратно на НЦБ: а) потвърждение за приемане, в което се съдържа обобщена информация за актуализациите, които са извършени и въведени успешно в съответния набор от данни; и/или б) потвърждение за грешка, в което се съдържа подробна информация за актуализациите и проверките за достоверност, които са дали грешка.

При получаване на потвърждение за грешка НЦБ предприемат действия за предаване на коригирана информация. Ако правилната информация зависи от актуализации, които са изпратени от НЦБ наскоро и не са достъпни на уебстраницата на ЕЦБ, НЦБ се свързват с ЕЦБ, за да предоставят конкретни детайли за изискваната информация.

НЦБ предоставят поверителен статус на всеки атрибут, който описва организационна единица, като избират една от трите предварително определени категории: F за свободна, т.е. неповерителна; N за атрибут на данните, който може да бъде разпространен за ползване единствено от ЕСЦБ и свързаните с нея институции, за което има меморандум за разбирателство, т.е. забранява се външното разпространение; или C за поверителна статистическа информация.

Член 25

Списъци с финансови институции, които се поддържат за статистически цели

За да се осъществи изготвянето и поддържането на посочения в член 4 от Регламент (ЕС) № 1071/2013 (ЕЦБ/2013/33) списък с ПФИ за статистически цели, е необходимо в RIAD да се съберат на предвидените интервали от време променливите, посочени в части 1 и 2 на приложение V. НЦБ отчитат актуализациите на тези променливи без забавяне, особено когато към сектор „ПФИ“ се присъедини институция — т.е. при учредяването на ПФИ в резултат на сливане, създаването на нови юридически лица в резултат на разделянето на съществуваща ПФИ, учредяването на нова ПФИ или такава промяна в статута на предишна непарична финансова институция, в резултат от която тя става ПФИ — или когато съществуваща ПФИ напусне сектор „ПФИ“ — т.е. при участието на ПФИ в сливане, придобиването на ПФИ от друга институция, разделянето на ПФИ на отделни юридически лица, промяна в статута на ПФИ, в резултат на която тя става непарична финансова институция, или ликвидация на ПФИ.

Непрекъснатата актуализация на референтните данни в RIAD позволява да се поддържа официален списък с ПФИ въз основа на класификацията по институционален сектор, статуса на дейността и други характеристики на институцията. В този контекст може да се отдели специално внимание на случаите, в които институция от списъка с ПФИ е ограничена в дейността си по финансово посредничество, като например в приемането на депозити или отпускането на кредити по-конкретно преди ликвидацията и/или заличаването ѝ от сектор „ПФИ“. За да позволи наблюдението отблизо на съответствието с националните класификации на ПФИ, ЕЦБ може периодично да поиска допълнителна информация от съответните НЦБ.

За да се осъществи изготвянето и поддържането на посочения в член 3 от Регламент (ЕС) № 1073/2013 (ЕЦБ/2013/38) списък с инвестиционни фондове за статистически цели, е необходимо в RIAD да се съберат на предвидените интервали от време променливите, посочени в части 1 и 2 на приложение V. НЦБ отчитат актуализациите на тези променливи, особено когато институция се присъедини към съвкупността от инвестиционни фондове или когато съществуващ инвестиционен фонд напусне съвкупността от инвестиционни фондове.

За да се осъществи изготвянето и поддържането на посочения в член 3 от Регламент (ЕС) № 1075/2013 (ЕЦБ/2013/40) списък с финансови предприятия за секюритизация за статистически цели, е необходимо в RIAD да се съберат на предвидените интервали от време променливите, посочени в части 1 и 2 на приложение V. НЦБ отчитат актуализациите на тези променливи, особено когато институция се присъедини към съвкупността от финансови предприятия за секюритизация или я напусне.

За да се осъществи изготвянето и поддържането на посочения в член 5 от Регламент (ЕС) № 1409/2013 (ЕЦБ/2013/43) списък с институции от значение за статистиката на плащанията за статистически цели, е необходимо в RIAD да се съберат на предвидените интервали от време променливите, посочени в части 1 и 2 на приложение V. НЦБ отчитат актуализациите на тези променливи, особено когато институция се присъедини към съвкупността от институции от значение за статистиката на плащанията или я напусне.

НЦБ предават на ЕЦБ, ако е възможно, актуализации на посочените за ПФИ променливи, веднага щом настъпят промени в сектор „ПФИ“ или в атрибутите на съществуващите ПФИ. Ако това не е възможно, НЦБ предоставят писмено обяснение за закъснението между настъпването на събитието и неговото отчитане на ЕЦБ. НЦБ предават на ЕЦБ актуализации на посочените за инвестиционните фондове променливи поне веднъж на тримесечие в срок от два месеца след референтната дата. Променливата „нетна стойност на активите“ обаче се актуализира ежегодно за всички инвестиционни фондове със забавяне от най-много два месеца след референтната дата от края на месец декември.

НЦБ предават на ЕЦБ актуализации на посочените за финансовите предприятия за секюритизация променливи поне веднъж на тримесечие в срок до 14 (четиринадесет) работни дни след референтната дата.

НЦБ предават на ЕЦБ актуализации на посочените за институциите от значение за статистиката на плащанията променливи към края на годината в срок от три месеца след референтната дата.

Всеки работен за ЕЦБ ден до 18.00 ч. централно европейско време ЕЦБ публикува на уебсайта си препис на набора от данни за ПФИ. Едновременно с оповестяването на списъка с ПФИ на уебсайта си ЕЦБ го изпраща на НЦБ посредством RIAD. Едновременно с това ЕЦБ публикува списък с промените, въведени в съвкупността от ПФИ, и го разпространява до всички НЦБ всеки работен за ЕЦБ ден. Това разпространяване съдържа пълните подробности за всяка от следните промени, отчетени от НЦБ: а) нови ПФИ и б) заличени ПФИ.

До 18.00 ч. централноевропейско време на последния работен за ЕЦБ ден от всеки календарен месец ЕЦБ прави препис на набора от данни относно ПФИ и го съчетава с променливата „резерви“ от набора от данни със същата дата относно допустимите контрагенти за паричната политика, която посочва дали спрямо кредитните институции, които са резиденти в еврозоната, се прилага изискването за минимални резерви. След това ЕЦБ публикува на уебсайта си този списък с ПФИ и институции, спрямо които се прилага изискването за минимални резерви.

До 18.00 ч. централноевропейско време на четвъртия работен ден след изтичането на крайния срок за предаването на актуализации ЕЦБ прави препис на набора от данни относно инвестиционните фондове и го прави достъпен за НЦБ. След това ЕЦБ публикува списъка с инвестиционните фондове на уебсайта си.

До 18.00 ч. централноевропейско време на втория работен ден след изтичането на крайния срок за предаването на актуализации ЕЦБ прави препис на набора от данни относно финансовите предприятия за секюритизация и го прави достъпен за НЦБ. След това ЕЦБ публикува списъка с финансовите предприятия за секюритизация на уебсайта си.

До 18.00 ч. централноевропейско време на последния работен за ЕЦБ ден от всеки календарен месец ЕЦБ прави препис на всички институции, вписани в RIAD, и го прави достъпен за НЦБ.

ЕЦБ не публикува данни, обозначени с „поверително“ или „не подлежи на публикуване“. ЕЦБ не предава на НЦБ и стойностите, които са обозначени като „поверителни“. По отношение на количествените измервания, обозначени с „поверително“ или „не подлежи на публикуване“, ЕЦБ може обаче да публикува или разпространи редове от класове според размера им.

Член 26

Статистика за пенсионните фондове

НЦБ отчитат на ЕЦБ статистическа информация за пенсионните фондове в съответствие с част 22 от приложение II. Данните, които се отнасят до пенсионните фондове, се предават на база на данните, които съществуват към този момент на национално равнище. Когато няма налични фактически данни, се предоставят приблизителни оценки на базата на полагане на максимални усилия.

Съвкупността от отчетни единици обхваща пенсионните фондове според определението в ЕСС 2010 (параграфи 2.105 и 2.106) и включва всички пенсионни фондове, които са резиденти в държави членки от еврозоната.

НЦБ отчитат непогасените суми в края на референтния период, а финансовите трансакции — в края на тримесечието, които се извличат в съответствие с ЕСС 2010.

Периодичността на отчитане пред ЕЦБ е тримесечна. Статистическите данни за пенсионните фондове, описани в параграф 1, буква а), се отчитат на ЕЦБ в рамките на период, който не надхвърля 85 (осемдесет и пет) календарни дни от края на референтното тримесечие. Като се започне с отчитането през първото тримесечие на 2017 г., статистическите данни за пенсионните фондове се отчитат на ЕЦБ в рамките на период, който не надхвърля 82 (осемдесет и два) дни от края на референтното тримесечие. Конкретните дати на предаване се съобщават на НЦБ предварително под формата на календар за отчетността, който се предоставя от ЕЦБ до месец септември всяка година.

На НЦБ може да се наложи да ревизират данните, предадени през предходното тримесечие. Освен това могат да се правят и ревизии на данни за по-ранни тримесечия.

Прилагат се следните общи принципи:

Без да се засягат преобладаващите счетоводни практики в държавите членки, всички активи и пасиви се отчитат на брутна база за статистически цели. Методите за оценяване трябва да са в съответствие с ЕСС 2010. Като правило активите и пасивите трябва да се оценяват, като се използват пазарните цени на датата, за която се отнася балансът. Задълженията по депозитите и кредитите се отчитат по техните номинални салда в края на месеца.

НЦБ предоставят на ЕЦБ пояснителни бележки, които съдържат източниците на данни, системите за събиране на данни, процедурата за съставяне, правната рамка, отклоненията от инструкциите за отчитане на ЕЦБ и съвкупността от отчетни единици. НЦБ предоставят пояснителни бележки за значителни ревизии и по-специално за прекъсванията в историческите редове.

Член 27

Проверка

Без да се засягат правата на ЕЦБ относно проверката съгласно Регламент (ЕО) № 2533/98 и Регламент (ЕС) № 1071/2013 (ЕЦБ/2013/33), НЦБ проследяват и осигуряват качеството и надеждността на предоставяната на ЕЦБ статистическата информация.

Член 28

Стандарти за предаване на данни

НЦБ използват предоставяната от ЕСЦБ „ЕСЦБ-мрежа“ (ESCB-Net) за електронното предаване на изискваната от ЕЦБ статистическа информация. Форматът на статистическите съобщения, разработен за този електронен обмен на статистическа информация, е стандартният формат, договорен от Комитета по статистика. Това изискване не пречи да се използват като резервен вариант всякакви други средства за предаване на статистическа информация с предварителното съгласие на ЕЦБ.

Член 29

Опростена процедура за изменения

Като взема предвид становищата на Комитета по статистика, Изпълнителният съвет на ЕЦБ има право да прави технически изменения на приложенията към настоящите насоки, при условие че тези изменения не променят основната концептуална рамка и не засягат тежестта на отчетността за отчетните единици в държавите членки. Изпълнителният съвет уведомява своевременно Управителния съвет за всяко такова изменение.

Член 30

Публикуване

НЦБ не публикуват националните дялове от месечните парични агрегати на еврозоната и контрагентите си, докато ЕЦБ не ги публикува. Ако НЦБ публикуват такива данни, те задължително следва да са същите като данните, които са предоставени в последните публикувани агрегати на еврозоната. Ако НЦБ възпроизвеждат агрегатите на еврозоната, публикувани от ЕЦБ, те ги възпроизвеждат вярно.

Член 31

Отмяна

С настоящото се отменят насоки ЕЦБ/2007/9.

Член 32

Влизане в сила и изпълнение

Настоящите насоки влизат в сила в деня на съобщаването им на НЦБ на държавите членки от еврозоната. НЦБ на държавите членки от еврозоната започват да прилагат членове 11, 12, 13 и 16 от датата на съобщаването им, член 26 — от 1 януари 2016 г., а останалите разпоредби на насоките — от 1 януари 2015 г.

До 31 декември 2018 г., като взема предвид становищата на Комитета по статистика съвместно с други компетентни комитети, Изпълнителният съвет представя на Управителния съвет доклад относно а) необходимостта от интегрирането на изискванията за отчетност в областта на статистиката на плащанията, посочени в член 18, с изискванията за отчетност, установени в Регламент (ЕС) № 1409/2013 относно статистика на плащанията (ЕЦБ/2013/43), и евентуалния срок за това интегриране; и б) евентуалното въздействие на нововъведения в областта на събирането на застрахователна (осигурителна) статистика от ЕСЦБ върху посочените в член 26 изисквания за отчетност в областта на статистиката за пенсионните фондове.

Член 33

Адресати

Адресати на настоящите насоки са НЦБ на държавите членки от еврозоната.

(1) ОВ L 250, 2.10.2003 г., стр. 10.

(2) ОВ L 318, 27.11.1998 г., стр. 8.

(3) ОВ L 372, 31.12.1986 г., стр. 1.

(4) ОВ L 35, 9.2.2011 г., стр. 31.

(5) Насоки ЕЦБ/2007/9 от 1 август 2007 г. относно паричната статистика и статистиката на финансовите институции и пазари (ОВ L 341, 27.12.2007 г., стp. 1).

(6) Регламент (ЕС) № 549/2013 на Европейския парламент и на Съвета от 21 май 2013 г. относно Европейската система от национални и регионални сметки в Европейския съюз текст (ОВ L 174, 26.6.2013 г., стр. 1).

(7) Регламент (ЕО) № 1071/2013 на Европейската централна банка от 24 септември 2013 г. относно баланса на сектор „Парично-финансови институции“ (ЕЦБ/2013/33) (ОВ L 297, 7.11.2013 г., стр. 1).

(8) Регламент (ЕС) № 1074/2013 на Европейската централна банка от 18 октомври 2013 г. относно изискванията за статистическа отчетност за пощенски джиро институции, които приемат депозити от непарични финансови институции — резиденти на еврозоната (ЕЦБ/2013/39) (ОВ L 297, 7.11.2013, стр. 94).

(9) Регламент (ЕС) № 1072/2013 на Европейската централна банка от 24 септември 2013 г. относно статистиката на лихвените проценти, прилагани от парично-финансовите институции (ОВ L 297, 7.11.2013 г., стр. 51).

(10) Регламент (ЕС) № 1073/2013 на Европейската централна банка от 18 октомври 2013 г. относно статистиката на активите и пасивите на инвестиционните фондове (ЕЦБ/2013/38) (ОВ L 297, 7.11.2013 г., p. 73).

(11) Регламент (ЕО) № 1075/2013 на Европейската централна банка от 18 октомври 2013 г. относно статистиката на активите и пасивите на дружествата със специална инвестиционна цел, занимаващи се със секюритизационни транзакции (ЕЦБ/2013/40) (ОВ L 297, 7.11.2013 г., стр. 107).

(12) Вж. съображение 13 от Насоки ЕЦБ/2011/23 от 9 декември 2011 г. относно изискванията за статистическа отчетност на Европейската централна банка в областта на външната статистика (ОВ L 65, 3.3.2012 г, стр. 1); вж. също съображение 5 от Препоръка ЕЦБ/2011/24 от 9 декември 2011 г. относно изискванията за статистическа отчетност на Европейската централна банка в областта на външната статистика (ОВ C 64, 3.3.2012 г, стр. 1).

(13) Регламент (ЕС) № 1409/2013 на Европейската централна банка от 28 ноември 2013 г. относно статистика на плащанията (ЕЦБ/2013/43) (ОВ L 352, 24.12.2013 г., стр. 18).

(14) Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (ОВ L 176, 27.6.2013 г., стр. 1).

(15) Вж. „Сравнителни таблици между показателите на счетоводния баланс на НЦБ и ЕЦБ и показателите, които подлежат на отчитане за статистически цели“ (‘Bridging tables between the accounting balance sheet items of the NCBs and the ECB and the items to be reported for statistical purposes’), които предстои да бъдат публикувани на уебсайта на ЕЦБ www.ecb.europa.eu.

(39) Следва да се отбележи, че таблици 1 и 2 в статистическия документ на ЕЦБ, озаглавен „Качествени мерки при неслучайни извадки“ (Quality measures in non- random sampling), достъпен на уебсайта на ЕЦБ www.ecb.europa.eu, подчертават резултатите на синтетичната средна абсолютна грешка за извадковия коефициент на първия и четвъртия квартил, прилагани във всяка страна.

С времето извадката се коригира, за да се вземат предвид напусналите общата и действителната съвкупности от отчетни единици. Не е необходима корекция, ако броят на напусналите в общата съвкупност от отчетни единици Nd е пропорционален на броя на напусналите в извадката nd (случай 1). Ако институциите отпадат от общата съвкупност от отчетни единици и не са част от извадката, извадката става по-голяма спрямо размера на общата съвкупност от отчетни единици (случай 2). Ако напусналите извадката институции са относително повече от тези, напуснали общата съвкупност от отчетни единици, с течение на времето извадката става прекалено малка и може да престане да бъде представителна (случай 3). В случаи 2 и 3, ако за избора на действителните отчетни институции е използвана случайна извадка, даденото тегло на всяка институция в извадката се коригира посредством установен статистически метод от теорията на извадките. Даденото тегло на всяка отчетна единица е величина, обратно пропорционална на вероятността тази отчетна единица да бъде избрана, а от тук и на коефициента на разширяване. В случай 2, когато извадката е относително по-голяма от съвкупността от отчетни единици, от извадката не се изважда нито една отчетна единица. В случай 3, ако са избрани най-големите институции, извадката се коригира чрез избиране на допълнителни институции според техния размер.

Структурните определения на ЕЦБ предоставят списъка на определенията за структура на данните, свързаните понятия и номенклатурата, разработени от ЕЦБ и използвани в нейния SDMX обмен на статистически данни. Структурните определения на ЕЦБ се съхраняват на уебсайта на Европейската комисия — CIRCABC (3) и са достъпни за членовете на Групата за електронен обмен на данни и статистика (EDI and Statistics interest group) (включително членовете на Работната група за управление на статистическа информация — WGSIM (Working Group of Statistical Information Management)). Обикновено всяка НЦБ съхранява местно копие. Ако това не е така, съответните дирекции на НЦБ следва да се обръщат към своя член на WGSIM.

По-задълбочен анализ на промените в структурата на отчитащия сектор, възникващи в контекста на корпоративно преструктуриране, и подробни числови примери, могат да бъдат открити в ръководствата, представени от ЕЦБ, напр. „Наръчник за балансовата статистика на ПФИ“ (Manual on MFI balance sheet statistics) и „Наръчник за статистиката на инвестиционните фондове“ (Manual on investment fund statistics).

Link between a ‘sub-fund’ and an ‘umbrella fund’

Relationship between legal unit(s) and enterprise

РЕЧНИК

Акции (shares) (котирани и некотирани) са всички финансови активи, които представляват права на собственост върху предприятия или квазикорпорации. Тези финансови активи основно оправомощават притежателите си на дял от печалбата на предприятията или квазикорпорациите и на дял от нетните им активи в случай на ликвидация.

Акции, емитирани от акционерни дружества (capital shares issued by limited liability companies) , са ценни книжа, които предоставят на титулярите им статут на съвместни собственици и им дават право на дял от общите разпределяеми печалби и от нетните активи в случай на ликвидация.

Акции и други капиталови инструменти с изключение на акциите на инвестиционните фондове (shares and other equity, excluding investment fund shares) са притежавани ценни книжа, които представляват права на собственост в предприятия или квазикорпорации. Тези ценни книжа по принцип дават право на титулярите им на дял от печалбата на предприятията или квазикорпорациите и на дял от собствените им средства в случай на ликвидация.

Акции с право на дивидент, емитирани от акционерни дружества (dividend shares issued by limited liability companies) са ценни книжа, които в зависимост от държавата и обстоятелствата, при които са емитирани, имат различни имена, като например акции на учредителите, акции с право на печалба, акции с право на дивидент и т.н. Тези ценни книжа: а) не са част от регистрирания капитал; б) не дават на титулярите статут на съвместни собственици в тесен смисъл; и в) не дават на титулярите право на пропорционална част от печалбата, останала след изплащане на дивиденти въз основа на регистрирания капитал, нито на дял от всеки излишък, останал след ликвидация.

Атрибути (attributes) са статистически понятия, които предоставят на потребителите допълнителна кодирана (напр. единицата) и некодирана (напр. метода за съставяне) информация за обменяните данни. „Задължителни“ се отнася за атрибути, които трябва да приемат стойност, тъй като в противен случай съответните наблюдения, за които се отнасят, се считат за незначими. „Условни“ се отнася за атрибути, които се дефинират, само ако са известни на отчитащата институция (напр. идентификатори на местни редове) или ако са от значение (напр. съставяне, прекъсвания и т.н.), и могат да приемат празни стойности.

Борсово търгуваните фондове (еxchange traded funds — ETFs) са определени в съответствие с Насоките на Европейски орган за ценни книжа и пазари (ЕОЦКП) относно борсово търгуваните фондове (ESMA/2012/832). ЕОЦКП определя борсово търгуван фонд — предприятие за колективно инвестиране в прехвърлими ценни книжа като предприятие за колективно инвестиране в прехвърлими ценни книжа, един клас от дялове или акциите на което се търгуват през деня на поне един регулиран пазар или в поне една многостранна система за търгуване с поне един маркет-мейкър, който извършва действия, за да гарантира, че борсовата обменна стойност на дяловете или акциите на предприятието не се отклонява значително от нетната стойност на активите му и ако е приложимо, от индикативната нетна стойност на активите. За целите на настоящите насоки, предприятията, различни от предприятия за колективно инвестиране в прехвърлими ценни книжа, които отговарят на определението на ЕОЦКП за борсово търгуван фонд, следва да бъдат включени тук.

Валута в обращение (currency in circulation) са банкноти и монети в обращение, които са емитирани или разрешени от органите на паричната политика.

Валута на емисията (currency of issue) се дефинира като валутата, в която е деноминирана ценната книга.

Глобални облигации (global bonds) са облигации, емитирани едновременно на местния пазар и на европазара.

Депозити, договорени за ползване след предизвестие (deposits redeemable at notice) са непрехвърлими депозити без договорен матуритет, които не могат да бъдат конвертирани във валута без предизвестие, преди изтичането на което конвертирането в пари в брой не е възможно или е възможно, само ако се наложи санкция. Тук се включват депозити, които макар и да могат да бъдат теглени при поискване, подлежат на санкции и ограничения съгласно националните практики (класифицирани в матуритетния интервал „до и включително три месеца“), и инвестиционни сметки без период на предизвестие или договорен матуритет, но които съдържат ограничителни клаузи за теглене (класифицирани в матуритетния интервал „над три месеца“).

Депозити с договорен матуритет (deposits with agreed maturity) са непрехвърлими депозити, които не могат да бъдат конвертирани във валута преди договорения фиксиран срок или които могат да бъдат конвертирани във валута преди договорения срок, но в този случай титулярят се санкционира. Финансовите продукти с възможности за автоматично предоговаряне („роловър“) трябва да бъдат класифицирани в съответствие с най-ранния им матуритет. Макар че депозитите с договорен матуритет могат да позволят по-ранно изплащане след предизвестие или могат да бъдат платими при поискване при определени санкции, тези характеристики не се считат за подходящи за целите на класификацията.

Домакинствата (households) се състоят от лица или групи от лица в качеството им на потребители и на предприемачи, произвеждащи пазарни стоки и нефинансови и финансови услуги (пазарни производители), при условие че производството на стоки и услуги не се извършва от отделни субекти, разглеждани като квазикорпорации. Този сектор включва и лица или групи от лица в качеството им на производители на стоки и нефинансови услуги изключително за собствено крайно потребление (ЕСС 2010, параграфи 2.118—2.128).

Доставчик на платежни услуги (payment service provider - PSP) , както е определено в член 1 от Директива 2007/64/ЕО, е физическо или юридическо лице, в чието редовно занятие или стопанска дейност се включва предоставянето на платежни услуги на потребителите на платежни услуги.

Други депозити (other deposits) са всички притежавани депозити, различни от прехвърлимите депозити. Другите депозити не могат да бъдат използвани за извършване на плащания и са конвертируеми във валута или в прехвърлими депозити единствено при налагането на съществено ограничение или санкция. Тази подкатегория обхваща срочни депозити, спестовни депозити и т.н.

Други капиталови инструменти (other equity) са всички трансакции с други капиталови инструменти, които не са обхванати от котираните и некотираните акции.

Други категории на ДФП (other categories of OFIs) е остатъчна категория, съставена от финансови предприятия, които не са специализирани в нито една от областите на дейност, които се отнасят за другите две категории ДФП (посредници на ценни книжа и деривати и финансови предприятия, занимаващи се с кредитиране). В тази категория например влизат специализирани финансови предприятия като дружествата за рисков капитал и развойните капиталови дружества или дружествата за финансиране на износа/вноса.

Други финансови институции (оther financial institutions) са всички финансови институции, участващи в платежна система, които са под надзора на съответните органи, т.е. централната банка или органа, осъществяващ пруденциален надзор, но които не попадат в определението за кредитни институции.

Други финансови посредници без застрахователните (осигурителните) дружества и пенсионните фондове (ДФП) (other financial intermediaries, except insurance corporations and pension funds — OFIs) са финансови предприятия и квазикорпорации, които са основно ангажирани с финансово посредничество, като натрупват пасиви във форма, различна от валута, депозити (или близки заместители на депозитите), акции/дялове в инвестиционни фондове, или във връзка със застрахователни, пенсионни и стандартни гаранционни схеми от институционалните единици (ЕСС 2010, параграфи 2.86—2.94).

Други фондове (other funds) са инвестиционни фондове, различни от облигационните фондове, фондовете, инвестиращи в капиталови инструменти, смесените фондове, фондовете за недвижими имоти или хедж фондовете.

Дългосрочни дългови ценни книжа (long-term debt securities) са всички емисии на дългови ценни книжа с първоначален матуритет, по-дълъг от една година; дългосрочните ценни книжа обикновено се емитират с купон.

Дългови ценни книжа (debt securities) са търгуеми финансови инструменти, служещи за доказване на дълг, които обикновено се търгуват на вторични пазари или които могат да бъдат компенсирани на пазара и които не дават на титуляря права на собственост върху емитиращата институция.

Държавно управление (general government) се състои от институционални единици, които са непазарни производители, чиято продукция е предназначена за индивидуално и колективно потребление, и които се финансират от задължителни плащания, извършвани от единици, принадлежащи към други сектори, и от институционални единици, основно ангажирани с преразпределението на национален доход и богатство (ЕСС 2010, параграфи 2.111—2.113). Държавното управление обхваща централното държавно управление, федералното държавно управление, местното държавно управление и фондовете за социална сигурност (ЕСС 2010, параграфи 2.114—2.117). За допълнителни указания относно секторната класификация на единиците вижте „Секторно ръководство за паричната статистика и статистиката на финансовите институции и пазари: указания за статистическата класификация на клиентите“, Европейска централна банка, трето издание, март 2007 г.

Дъщерните дружества (subsidiaries) са отделно учредени лица, в които друго лице има мажоритарно участие или е едноличен собственик.

Евробанкноти и монети, държани от централното държавно управление (еuro banknotes and coins held by the central government) , са банкноти и монети, емитирани от Европейската централна банка, от националните централни банки и централните държавни управления от еврозоната и държани от централното държавно управление.

Еврооблигации (eurobonds) са облигации, които се продават едновременно на пазарите в поне две държави и са деноминирани във валута, която не е задължително да бъде валутата на държавите, обикновено чрез международен консорциум от финансови предприятия от няколко държави.

Електронни пари (еlectronic money) означава парична стойност, съхранявана в електронна, включително магнитна форма, представена чрез вземане към издателя, която се издава при получаване на средства с цел извършване на платежни трансакции, както са определени в член 4, параграф 5 от Директива 2007/64/ЕО, и която се приема от физическо или юридическо лице, различно от издателя на електронни пари.

Емисии на нови акции чрез делене (split share issues) са емисии акции, при които едно предприятие или квазикорпорация увеличава броя на акциите си, като ги умножи с коефициент или мултипликатор.

Емисии от бонусни акции (issue of bonus shares) е емитирането на нови акции за акционерите пропорционално на съществуващия им дял от капитала.

Емисии с променлив лихвен процент (variable rate issues) включват всички емисии с купонни плащания, при които купонът или главницата се фиксират периодично на ново ниво в съответствие с независим лихвен процент или индекс.

Емисии с фиксиран лихвен процент (fixed rate issues) включват всички емисии, при които няма изменение на купонното плащане, основаващо се на лихвата по основния купон на ценната книга, до падежа на емисиите. Включват се и ценните книги, които не са емитирани с определен фиксиран или определен променлив лихвен процент, т.е. емисии със смесени лихвени проценти (напр. емисии първоначално с фиксиран, а след това с променлив лихвен процент; емисии първоначално с променлив, а след това с фиксиран лихвен процент; емисии, които нямат същото купонно плащане до матуритета на ценната книга; и ценни книги, лихвите по които се увеличават или намаляват (step-up securities and step-down securities).

Емитенти на ценни книжа (issuers of securities) са онези предприятия и квазикорпорации, които се занимават с емитирането на ценни книжа и в чиято тежест възниква правното задължение към приносителите на тези инструменти в съответствие с условията на емисията.

Емитенти-нерезиденти (non-resident issuers) обхващат единици, които: а) са разположени на икономическата територия на отчитащата страна, но не се занимават и не възнамеряват да се занимават с икономически дейности или трансакции за период от една година или повече на територията на отчитащата страна; или б) се намират извън икономическата територия на отчитащата страна.

Застрахователни (осигурителни) дружества (insurance corporations) са финансови предприятия и квазикорпорации, които са основно ангажирани с финансово посредничество като следствие от обединяването на рискове главно под формата на пряко застраховане или презастраховане (ЕСС 2010, точки 2.100—2.104).

Извънредна ревизия (еxceptional revision) е ревизия на данни, отнасящи се за периоди преди предходния референтен период.

Инвестиционни фондове (investment funds) са определени в първото тире на член 1 от Регламент (ЕС) № 1073/2013 (ЕЦБ/2013/38).

Инвестиционни фондове от затворен тип (closed-end investment funds) са инвестиционни фондове, които имат определен брой издадени акции и чиито акционери трябва да купят или продадат съществуващи акции, за да влязат или излязат от фонда.

Инвестиционни фондове от отворен тип (open-end investment funds) са инвестиционни фондове, чиито дялове или акции при поискване от титулярите им се изкупуват обратно или се възстановяват пряко или косвено от активите на предприятието.

Институции от значение за статистиката на плащанията (payment statistics relevant institutions — PSRI) са всички лица, определени в член 2, параграф 1 от Регламент (ЕС) № 1409/2013 (ЕЦБ/2013/43). Институции от значение за статистиката на плащанията се определят като предлагащи платежни услуги и/или като имащи правото да предлагат платежни услуги. Те могат да бъдат класифицирани в различни институционални сектори.

Институция за електронни пари (еlectronic money institution) е юридическо лице, което е получило лиценз да издава електронни пари, както е определено в член 2 от Директива 2009/110/ЕО.

Каптивни финансови институции и заемодатели (captive financial institutions and money lenders) са финансови предприятия и квазикорпорации, които не са ангажирани нито с финансово посредничество, нито с предоставяне на спомагателни финансови услуги, и по-голямата част от чиито активи или пасиви не се търгуват на свободните пазари. Този подсектор включва холдингови дружества, които държат контролен пакет акции от капитала на група от дъщерни дружества и чиято основна дейност е притежаване на групата, без да предоставят никакви други услуги на предприятията, в чийто капитал имат участие, т.е. те не администрират или управляват други единици (ЕСС 2010, параграфи 2.98—2.99).

Картите (cards) предлагат на картодържателя в съответствие със споразумението с издателя на картата една или повече от следните функции: пари в брой, дебит, забавен дебит, кредит и електронни пари.

Клон на кредитна институция (branch of a credit institution) означава място на дейност, различно от главното управление, което се намира в отчитащата държава и е създадено от кредитна институция, правно учредена в друга държава. Всички места на дейност, създадени в отчитащата държава от същата тази институция, която е правно учредена в друга държава, представляват един единствен клон. Всяко едно от тези места на дейност се счита за отделен офис (вж. офис).

Клонове (branches) са неперсонифицирани подразделения, без самостоятелен правен статут, които са изцяло собственост на дружеството майка.

Котирани акции, наричани още листвани акции, с изключение на акции/дялове на инвестиционни фондове (listed shares, also referred to as quoted shares, excluding investment fund’s shares/units) са капиталови ценни книжа, които се котират на борса. Тази борса може да бъде призната фондова борса или друга форма на вторичен пазар. Котираните акции се наричат още листвани акции. Наличието на котирани цени на акции, котирани на дадена борса, означава, че текущите пазарни цени обикновено са лесно достъпни.

Краткосрочни дългови ценни книжа (short-term debt securities) се състоят от всички емисии дългови ценни книжа с краткосрочен първоначален матуритет от една година или по-малко; краткосрочните ценни книжа обикновено се емитират с отстъпка. Този подпозиция не включва ценни книжа, чиято прехвърлимост, макар и теоретически възможна, е много ограничена на практика.

Кредити (loans) са средства, отпуснати от отчетни единици на кредитополучатели, които не са удостоверени с документи или са представени от един документ (дори ако той е станал прехвърлим).

Кредитна институция (credit institution) има същото значение, както е определено в член 4, параграф 1 от Регламент (ЕС) № 575/2013.

Международни институции (international institutions) са наднационални и международни организации, като Европейската инвестиционна банка, МВФ и Световната банка.

Местна платежна трансакция (domestic payment transaction) има същия смисъл като „национална платежна операция“, както е определено в член 2 от Регламент (ЕС) № 260/2012.

Некотирани акции, с изключение на акции на инвестиционни фондове (unlisted shares, excluding investment fund shares) , са капиталови ценни книжа, които не са котирани на борса.

Непарични финансови институции (НПФИ) (non-monetary financial institutions — non-MFIs) са определени в приложение I, част 2 от Регламент (ЕС) № 1071/2013 (ЕЦБ/2013/33).

Нетна стойност на активите (net asset value — NAV) на инвестиционен фонд е стойността на неговите активи минус пасивите, като се изключат акциите на инвестиционния фонд.

Нетърговски организации, обслужващи домакинствата (НТООД) (non-profit institutions serving households — NPISHs) , обхващат нетърговски организации, които са отделни юридически лица, обслужват домакинства и са частни непазарни производители. Техните основни ресурси са формирани от доброволни парични и непарични вноски от домакинствата в качеството им на потребители, от плащания, извършени от държавното управление, и от доходи от собственост (ЕСС 2010, параграфи 2.129—2.130).

Нефинансови предприятия (non-financial corporations) са институционални единици, които са независими юридически лица и пазарни производители и чиято основна дейност е производството на стоки и нефинансови услуги. В този сектор се включват и нефинансовите квазикорпорации (ЕСС 2010, параграфи 2.45—2.54).

Обикновена ревизия (ordinary revision) е ревизия на данни, отнасящи се за периода преди настоящия период.

Облигации с нулев купон (zero coupon bonds) включват всички емисии без купонни плащания. Обикновено такива облигации се емитират с отстъпка и се изкупуват по номинал. Те включват и облигации, емитирани по номинал и изкупувани обратно с премия, напр. облигации, чиято стойност на обратно изкупуване е обвързана с обменен курс или индекс. Повечето отстъпки или премии представляват еквивалента на лихвата, натрупана до падежа на облигацията.

Облигационни фондове (bond funds) са инвестиционни фондове, които инвестират предимно в дългови ценни книжа. Критериите за класифицирането на инвестиционните фондове като облигационни фондове се извеждат от проспекта, правилата на фонда, учредителните документи, действащите устави или правилници, документите за подписката или от инвестиционни договори, маркетингови документи или друго изявление с подобно действие.

Обратно изкупени акции в акционерни дружества (redeemed shares in limited liability companies) са акции, чиито капитал е бил обратно изплатен, но които са задържани от държателите, които продължават да бъдат съвместни собственици и имат правото на дял от печалбата, след като са изплатени дивидентите по останалия регистриран капитал, а също така и на дял от всякакъв излишък, който може да остане след ликвидацията.

Овърнайт депозити (overnight deposits) са депозити, които са конвертируеми във валута и/или прехвърлими при поискване с чек, банково нареждане, дебитни операции или подобни средства без значително забавяне, ограничение или санкция. Тук се включват салдата, представляващи предплатени суми за електронните пари или под формата на хардуерно базирани електронни пари (напр. предплатени карти), или софтуерно базирани електронни пари, издадени от ПФИ. Изключват се непрехвърлимите депозити, които, погледнато технически, могат да се теглят при поискване, но подлежат на съществени санкции.

Оператор на платежни услуги (payment service operator — PSO) е физическо или юридическо лице, в чието редовно занятие или стопанска дейност се включва предоставянето на техническа инфраструктура (напр. телекомуникация или платежни терминали, инсталирани при търговците на дребно).

Отраслова дейност (branch of activity) е икономическа дейност, включена в статистическата класификация на икономическите дейности в Съюза — NACE Rev. 2 (1).

Офис (office ) е място на стопанска дейност, което е правно зависима част от: а) кредитна институция или банка, установена извън ЕИП; б) централна банка; или в) друга институция, която предлага платежни услуги на НПФИ и изпълнява пряко някои или всички трансакции, присъщи на дейността на кредитните институции.

Парично-финансови институции (ПФИ) различни от централни банки (monetary financial institutions (MFIs) other than central